Տիագո Ալմադա

Տիագո Էսեկել Ալմադա (, ), արգենտինացի ֆուտբոլիստ, «Ատլանտա Յունայթեդ» ակումբի և Արգենտինայի հավաքականի հարձակվող կիսապաշտպան։ Աշխարհի 2022 թվականի չեմպիոն։

Ակումբային կարիերա 
2018 թվականի օգոստոսի 11-ին իր նորամուտը նշել է «Վելես Սարսֆիլդի» կազմում Արգենտինայի առաջնությունում «Նյուելս Օլդ Բոյզի» դեմ խաղում։

2021 թվականի դեկտեմբերի 4-ին հայտարարվեց Ալմադայի տեղափոխության մասին ՄԼՍ-ի «Ատլանտա Յունայթեդ» ակումբ։ Տրանսֆերի արժեքը հյուսիսամերիկյան լիգայի համար ռեկորդային 16 միլիոն դոլար է կազմել։ Մինչև 2025 թվականի մրցաշրջանի ավարտը գործող պայմանագիրն ուժի մեջ է մտել 2022 թվականի փետրվարի սկզբին՝ Հյուսիսային Ամերիկայում տրանսֆերային պատուհանի բացմամբ։ ԱՄՆ-ի մեծ լիգայում նա իր նորամուտը նշեց 2022 թվականի մարտի 13-ին «Շառլոտի» դեմ խաղում՝ 56-րդ րոպեին փոխարինելով Թայլեր Վոլֆին։ ՄԼՍ-ում իր առաջին գոլը խփել է ակումբի կազմում իր երկրորդ խաղում՝ «Մոնրեալ Իմպակտ»-ի դեմ 2022 թվականի մարտի 19-ին։ 2022 թվականի մրցաշրջանի արդյունքներով, որում դարձել է 6 գոլի և 12 գոլային փոխանցման հեղինակ, ճանաչվել է ՄԼՍ-ի տարվա նորընծա խաղացող։ 2023 թվականի մրցաշրջանի առաջին չորս խաղերում խփել է չորս գոլ և կատարել չորս գոլային փոխանցում, որի համար ճանաչվել է ՄԼՍ-ի ամսվա խաղացող փետրվար և մարտ ամիսներին։

Կարիերան հավաքականում 
2019 թվականին հրավիրվել է Արգենտինայի մինչև 20 տարեկանների հավաքական՝ մասնակցելու Հարավային Ամերիկայի մինչև 20 տարեկանների առաջնությանը։ 2019 թվականի հունվարի 29-ին Էկվադորի հավաքականի դեմ խաղում գոլի հեղինակ է դարձել տուգանայինից ուղիղ հարվածով։ Արգենտինայի մինչև 23 տարեկանների հավաքականի կազմում մասնակցել է 2020 թվականի ամառային Օլիմպիական խաղերի ֆուտբոլային մրցաշարին։

Արգենտինայի հավաքականի կազմում իր նորամուտը նշել է 2022 թվականի սեպտեմբերի 23-ին Հոնդուրասի հավաքականի հետ ընկերական խաղում՝ փոխարինման դուրս գալով երկրորդ խաղակեսում։

Աշխարհի 2022 թվականի առաջնությանը հավաքականի կազմում ընդգրկվել է վնասվածք ստացած Խոակին Կոռեայի փոխարեն։ Դարձավ ՄԼՍ-ի առաջին գործող խաղացողը, ով նվաճեց աշխարհի չեմպիոնի տիտղոսը։

2023 թվականի մարտի 23-ին Պանամայի հավաքականի հետ ընկերական խաղում խփել է իր առաջին գոլը Արգենտինայի հավաքականի կազմում։

Ձեռքբերումներ 
 
 Արգենտինայի հավաքական
 Ֆուտբոլի աշխարհի առաջնություն՝ 2022 թվական
 
 ՄԼՍ-ի տարվա նորեկ՝ 2022 թվական
 ՄԼՍ-ի ամսվա խաղացող՝ փետրվար/մարտ 2023 թվական

Ծանոթագրություններ

Արտաքին հղումներ 
 

Ապրիլի 26 ծնունդներ
2001 ծնունդներ
Բուենոս Այրես քաղաքում ծնվածներ
Արգենտինացի ֆուտբոլիստներ
Արգենտինայի հավաքականի ֆուտբոլիստներ
Ֆուտբոլի աշխարհի չեմպիոններ
Վելես Սարսֆիլդի ֆուտբոլիստներ
Ատլանտա Յունայթեդի ֆուտբոլիստներ